Şîrketa sîgorta ya Fransa AXA seba faşîzmê dewleta tirke çimeyanê tewr girîngan ra yew a. Dima ke AXA Dezgehê Hetkarîya Artêşa Tirke (OYAK) de hemkarîya xo îlan kerde nêrazîbîyayîşê vera AXA zî zêdîyayî. RiseUp4Rojava zî vera ney têgêra û tay çalakîyî dayî destpêkerdene.
Vizêr RiseUp4Rojava kantonê Neuchatelî yê Swêdî de Komîteya Rojawanî reyde verê şîrketa AXA de çalakîyî kerdî. Çalakîkeran pankarta 'Rojawan û Filîstînî rê Azadîye' bînaya AXA de daliqnaye, sloganî vatî û vilawekê fransizkî vila kerdî.
Dima çalakîkeran selahîyetdaranê AXA de pêvînayîş kerd û waşt ke AXA hemkarîya xo ya bi dewleta tirke biqedîna.
Çalakîkeran pêvînayîşî ra dima eşkerayîye daye. Eşkerayîye de ame vatene AXA û OYAK xizmetê şerî kenê. Peynîya eşkerayîye de veng dîya ke wa her kes vera faşîzmê dewleta tirke têbigêro û cuya azade awan bikero.
